بسم الله والصلاة والسلام على رسول الله. اخواني واحبابي في الله. اخواتنا الفاضلات الكريمات ربنا يبارك فيكم وربنا يحفظكم يا رب صلى الله على النبي محمد عليه افضل الصلوات من رب العالمين الى يوم الدين. اخواني واحبابي في الله آآ لما تروح امريكا عاصمة امريكا واشنطن
عاصمة اكبر دولة في العالم. عاصمة اليو اس ايه عاصمة الولايات المتحدة الامريكية. حد منكم يعرف واشنطن عاصمة امريكا على اسم ايه ؟ على اسم شخص امريكي. اسمه جورج واشنطن. حد فيكم يعرف عاصمة او اكبر عاصمة في العالم كله
اتسمت على اسم شخص ليه ؟ بسبب صفة واحدة بس في الشخص ده الشهامة. انه كان شهم. واشنطن كان موجود وامريكا لسة دولة لم تتوحد. ولسه ما بقتش خمسين ولاية بالمنزر اللي احنا شايفينه دلوقتي. فضل يستلف. فضل يصرف كل امواله عشان يوحد اراضي امريكا
وفضل يستلف وبعد كده عجز عن سداد الديون اللي استلفها عشان يوحد امريكا واتقبض عليه لان هو ما قدرش عجز عن سداد الديون في ومات جورج واشنطن في السجن مات جورج واشنطن في السجن بسبب عجزه عن سداد الديون اللي استلفها شهادة
مع بلده ودولته امريكا فسميت عاصمة الولايات المتحدة الامريكية واشنطن على اسم زلك الرجل الشهامة. الشهامة يا جماعة حدث حدس بالفعل ريناه في صفحات الحوادس وشفناها بعنينا وسمعنا عنها حدث بالفعل ان فتاة تتعرض للاغتصاب قدام ناس واقفين في
شارع من قبل ناس مغتصبين وما حدش يقرب. كله خايف على نفسه. فتبقى الندالة توصل لدرجة ان واحدة تغتصب قدام الناس وما حدش يتدخل. حدس بالفعل ان شاب واحد يقتله بمطواة قدام الناس. ان واحد بلطجي يطلع يدبح واحد في ميدان وفي شارع كبير من شوارع اسكندرية قدام الناس. والناس
ناس واقفة تتفرج ما حدش يرضى يتدخل حدس بالفعل. ان الشهامة اصبحت في بلادنا للاسف الشديد خرجت ولم تعد اعرف واحد اتعرض لاي ازمة من الازمات واحد اتصل به قال له اطلب اي فلوس انت عايزها ، الفلوس في الدولاب. والله العزيم الفلوس في الدولاب
اطلب بس والفلوس هتخرج من الدولاب. فسبحان الله العزيم الشهامة يا جماعة اين الشهامة؟ اين الشهامة؟ يقول لك العين بصيرة والايد قصيرة. الشهامة مش كده ان انا هموت نفسي عشان مشكلتك تتحل. الشهامة ان انا حتى العوام. العوام بيسمم الشهامة الرجولة. يقول لك فلان ده واد رجولة
فلان ده اخ رجولة. يعني ايه رجولة؟ ده الرجولة دي معناها كبير جدا. من كتر اهتمام الناس بالشهامة. سموا الرجولة شهامة. كأن سهمه هو الراجل واللي مش فاهم. ما هواش راجل. الشهامة اللي خرجت ولم تعد. الشهامة اللي احنا نفسنا انها ترجع مرة تانية
الشهامة اللي الناس بتنبهر لما بتلاقيها انبهار هائل. تعالوا نقول صلى الله على النبي الشهم. صلى الله على نبي الشهامة صلى الله على النبي محمد صلى الله عليه وسلم. اكتر انسان شهم في الدنيا. اكتر انسان دعا للشهامة في الدنيا. اكتر انسان له
مواقف في الشهامة في الدنيا وانا بنال شرف ان انا اتكلم عن حبيب الله محمد عليه الصلاة والسلام. وانا حاسس بالشرف العظيم الوقتي يا جماعة كده ربنا بيشرفني ان انا اتكلم عن اخلاق رسول الله. صلى الله عليه وسلم في السلسلة بتاعتنا لو اعرفوه لاحبوه. مش عارف ابدأ بايه. ابدأ بايه
انا عندي حاجات كتير يعني مصيبة قلبي بالذهول من عظمة شهامة حبيب الله محمد عليه الصلاة والسلام. شهامة رسول الله خلق الاغاثة عند النبي. خلق المساندة عند النبي قد ايه وقف مع كل واحد احتاج. قد ايه كان له لمسة وله
في كل واحد من اللي حواليه كان عنده مشكلة. الصفة دي مفتقدة فينا. ازاي ترجع فينا؟ ازاي يبقى عندنا شهامة مع اخواننا في فلسطين؟ ازاي يبقى عندنا شهامة مع الامة ازا يبقى عندنا شهامة مع الايتام والارامل والمساكين. ازاي يبقى عندنا شهامة مع اخوانا اللي عندهم مشاكل؟ واصحابنا اللي بتمر بهم زروف. ازاي نكسب
ازاي نبقى رجالة! ازاي نكسب هزه الصفة المهولة! الشهامة من الايمان يا اخواني! من المواقف المهولة للنبي عليه الصلاة والسلام يقول احد الصحابة استيقظت المدينة ذات ليلة على صوت افزع اهل المدينة. تخيلوا يا جماعة صوت رعب بلد
يعني الصوت ده ممكن يبقى صوت ايه ؟ يعني تخيلوا كده بلد مسلا زي القاهرة كل اهلها صحم مرعوبين من صوته رهيب. فيه صوت انفجار، صوت المهم ان هو صوت خلى كل البلد تصحى رجال ونساء واطفال. فالكل صحي الكل خرج من بيته. الرجالة طلعت تجري ناحية اتجاه الصوت
هم مع بعض كتلة واحدة. وهم ماسكين في ايد بعض لان صوت صحة مدينة يقينا صوت مرعب. ويا للمفاجأة! ويا للذهول! ويا لل الموقف المذهل الصحابة بيجروا مع بعض على الصوت لقوا واحد جاي من بعيد على فرس. واحد جاي من بعيد وفي رقبته سيف متعلق في رقبته. والفرس من غير رجال
يعني الراجل ده ما كانش فيه وقت ان هو يلجم الفرس او يربط الفرس بالجام وده خطر جدا. في الفروسية وراجع على فرص عري من غير لجام والسيف في رقبته وبيجري ناحيتهم. وهو يقول لهم لم تراعوا. لم تراعوا فلما تباينت ملامح الرجل الله اكبر
يا حبيب الله محمد عليه الصلاة والسلام. رسول الله راح لوحده لمصدر الصوت المفزع. اللي افزع مدينة كاملة اللي خوف اهل بلد كاملة. النبي عليه الصلاة والسلام استيقظ فورا. او هو كان مستيقظ في قيام الليل ساعتها. وركب فرس ابي طلحة. يعني معناها ان ابو طلحة كان بايت عند
في الليلة ديت يعني معناها ان النبي كان صحابته بيباتوا معه في بيته ويبات في ويبقى معهم. ويصلوا قيام ليل مع بعض ويعيشوا ليل نهار مع بعض. الله اكبر اخلاق النبي الباهرة يا جماعة. الاخلاق اللي النبي عليه الصلاة والسلام غير بها العالم. كل ما باشوف موقف من مواقف النبي في حياته مع اصحابه. في بياته مع اصحابه
في ان هو كان مدي وقته عمره لاصحابه. باحس ان انا قلبي بيرتجف يا اخواني من الانبهار برسول الله. وباحس ان يا رب استعملنا في اللي استعملت فيه النبي عليه الصلاة والسلام. الحياة الاجتماعية المهولة. خلونا في الشهامة يا جماعة. انا قلت لكم في حلقة ساعة
الصدر ان مستحيل تعد للنبي خلق واحد في اي موقف. الموقف الواحد فيه ميت خلق. النبي عليه الصلاة والسلام صحي او كان صاحي. ركب فرس ابو طلحة من غير لجام
طلع يجري لوحده ناحية الصوت المفزع. ده ممكن يبقى شيء مرعب يا رسول الله. ده ممكن يبقى جيش اجم يا رسول الله. ده ممكن يبقى الرومان هجمه على المدينة يا حبيب الله. ده ممكن
يبقى اي حاجة. النبي راح واطمأن ان ما فيش حاجة ورجع وهو راكب الفرس واهل المدينة جايين بقى كلهم بيستقبلوه الله اكبر رجل الدين لما يبقى قدوة يا جماعة. رجل الدين لما يبقى هو اكتر واحد شهم في البلد. اكرم واحد في بلده. احلم واحد في بلده. اكتر واحد بيروح
مستشفيات ويكلم الناس عن ربنا في بلده. راجل الدين يا جماعة. عشان كده الناس كلها انقضت ورا النبي عليه الصلاة والسلام. وهو يقول لهم لم تراعوا. لم تراعوا ما تخافوش
وان وجدناه لبحرا قعدت سنين اقرأ كلمة وان وجدناه لاحرى انا مش فاهم يعني ايه وان وجدناه الاباحرا؟ يعني النبي بيقول ان هو لقى مصدر الصوت ده ايه ولا ايه الموضوع؟ لحد ما عرفت تفسير وان وجدناه لبحرا. عارفين وان
بحرا يعني ايه ؟ فرس ابو طلحة كان اشتهر وسط الصحابة ان هو فرس يعني بالمصطلح كده عويل يعني. يعني فرس بطيء يعني فرس يطلع روحك وانت سايقه. فالنبي عليه الصلاة والسلام من شهامته مع الفرس
الذي انجده والزي انطلق به بكل سرعة الى مصدر الصوت. النبي صعب عليه ان الفرس يتظلم. فبيقول لاهل المدينة كلهم وان وجدنا اي وجدنا الفرس لبحرا. يعني فرس رهوان في السرعة. يعني فرس بطل. النبي شهم
مع الحيوان. شهم مع الفرس. زي يوم يا اخواني صلح الحديبية. لما الناقة بتاعة النبي عليه الصلاة والسلام قصواء نقص جدا قامت جاية وباركة فالصحابة قالوا خلقت القسماء بيشتموا الناقة بيقولوا القصواء خلاص بقى. راحت عليها كبرت عجزت بازت خلقت القسواء
النبي عليه الصلاة والسلام قال والله ما خلقت القسواء وما ذاك لها بخلق النبي عليه الصلاة والسلام شهم مع الناقة. شهم مع الجبل واحنا اندال مع بعض. ما بندافعش عن بعض
ما بنقفش مع بعض. ما بننصرش بعض ما بنسندش بعض بل قد تجد بعض الدعوات الاسلامية لما دعوة تتحارب التانيين يقولوا يستاهلوا. ما يسندوش بعض. ما يقفوش مع بعض ما ينصروش بعض. الشهامة شهامة النبي عليه الصلاة والسلام مع ناقة. شهامة النبي عليه الصلاة والسلام مع فرس. شهامة النبي مع اهل المدينة
حاسس والله يا اخواني ان قلبي بيبكي وانا بفتكر حديس النبي عليه الصلاة والسلام. من كان عنده فضل ظهر ايه ؟ فضل ايه ؟ زهر فضل الزهر ده يا جماعة يعني يعني الوقت كده يعني اللي عنده عربيتين يعني النبي عليه الصلاة والسلام بيكلم الصحابة بيقول لهم اللي عنده عربيتين فان كان عنده
فضل ظهر عربية مكفياه هو ومراته خلاص مش محتاجة عربية تانية. يدي العربية التانية لاخ من اخوانه. ايه ده يا جماعة! هو الكلام ده في الخيال ولا الكلام ده في اليوتوبيا ولا احنا طلعنا
المريخ مؤقتا الشهامة اخواني. شهامة النبي عليه الصلاة والسلام وصلت لدرجة انه يهتف في الامة. من كان عنده فضل ظهر. يا اخواني خمسين في المية تقريبا من الشقق التمليك في الدولة فاضية بدون ايجار. والشباب مش لاقيين يتجوزم ومش لاقيين
مكان يأويهم والناس مئات الالوف ساكنة في مساكن الايواء. وما حدش يا رسول الله عنده فضل زاد يعد به على من لا زاد له. ما فيش حتى واحد عنده شقة فاضية يقول هديها لشاب بيتجوز جديد لمدة خمس سنين او تلات سنين على ان العقد ينتهي بعد تلات سنين ويخرج يكون كون نفسه. انما اول تلات سنين
انا بسند الشباب بالشقة بتاعتي. يا جماعة النبي عليه الصلاة والسلام يقول انت ما كملتش الحديس عارف اني ما كملتوش والله ما قادر اكمله مش قادر اكمله. النبي عليه الصلاة والسلام بيقول من كان عنده ارض فليزرعها. اوعوا حد يبقى عنده سبع تمن فنانين راميهم كده. ويقول للايام
خلاص ازرع عمر فان لم يزرعها فليمنعها اخاه يديها لاخوه لحد ما يحتاجها. يديها لاخوه الخمس ست سنين دول اخوه يزرعها. يديها لشاب ما اتجوزش. يبني مستقبله بها. يديها لاسرة
فقيرة تعمل فيها مشروع زراعي وتكسب والدنيا تمشي. شهامة يا جماعة دي اسمها الشهامة. دي اسمها الرجولة. دي اسمها المساندة. دي خلق الاغاثة. دي اسمها ان احنا نقف مع بعض. هرجع تاني بقى اجيب لكم الحديس اللي انا ما قدرتش اكمله. قال رسول الله صلى الله عليه وسلم
قال النبي الشهم. قال نبي الشهامة من كان عنده فضل زاد. من كان عنده فضل زاد فليعد به على لا زاد له. يا اخي معك ميتين الف جنيه رصيد في البنك. يا اخي سلف خمسين الف لاخ من اخوانك يعمل مشروع ويكسب ويتجوز. ومن كان عنده فضل
فليعد به على من لا ظهر له. نسند بعض للدرجة دي يا رسول الله. ايوة للدرجة دي يا جماعة. للدرجة دي. وقال رسول الله صلى الله عليه وسلم من كان عنده ارض فليزرعها. فان لم يزرعها فليمنعها اخاه. يعني كانه بيسلفها له بس الخمس سنين دول. وبعد كده هياخدها تاني. يعني الارض ما راحتش ولا حاجة
حاجة النبي عليه الصلاة والسلام يقول طعام الواحد يكفي الاسنين دي شهامة يا جماعة بلاش النزالة ساعة الاكل بلاش يا جماعة ان ساعة الاكل كل واحد يعمل نفسه من آآ يعني من بلد تانية وطعام الاسنين يكفي الاربعة وطعام الاربعة يكفي الثمانية
النبي عليه الصلاة والسلام بيقول استجدعوا مع بعض ساعة الاجر. اكلوا بعض ساعة الاكل. ما تعمليش ودن من طين وودن من عجين ساعة الاكل. ما تعمليش فيها من آآ من النمسا ساعة
الاكل. خليك راجل مننا وعلينا كده. النبي عليه الصلاة والسلام يقول اربعون خصلة اعلاها منيحة العنز. ايه منيحة العنز؟ شوية لبن! جارك يا اخي! جارك يا اخي شوية لبن كدهو وتحطهم كده في اناء كده وتديهم له. شوية لبن
تحلب العنزة بتاعتك وتديهم له اربعون خصلة. اعلاها منيحة العنز. من فعل احداهن محتسبا اجرها على الله محتزما اجرها على الله وجبت له الجنة. يعني النبي عليه الصلاة والسلام يقول يعني فيما يرويه النبي عليه الصلاة والسلام انا طبعا بجيب الالفاظ قدر الوسع قرب ما قال النبي عليه الصلاة والسلام
بيقول اربعين حاجة اعلى واحدة فيهم شوية لبن تديهم لدرجة دي. او العنزة بتاعتك تسلفها لجارك يومين تلاتة يحلب اللبن بتاعك ويرجعها بتاعها ويرجعها لك تاني. النبي قال ده بس من الاربعين. يعني ما هيش صعبة. واحدة بس تدخلك الجنة. لو انت عملتها وانت مخلص في النية بتاعتك لله. سبحانه وتعالى. الشهامة يا جماعة
الشهامة من عبادات الاسلام عبادات الشهامة. الاسلام كله خدوا بالكم انا لسة ما كلمتكوش لحد دلوقتي عن شهامة النبي عليه الصلاة والسلام. انا لسة ما كلمتكوش عن الانبهار بشهامة حبيب الله محمد عليه الصلاة والسلام. انس ما اتكلمش عن مواقفه. انا غصب عني بدأت بالجزء اللي انا كنت عايز اتكلم عليه في الاخر
ولكن آآ يعني كل واحد بقى واللي متأسر به. انا متأسر اوي بدعوة النبي عليه الصلاة والسلام الشهامة. بتأسر والنبي بيقول من يسر على معسر يسر الله عليه من فرج كربة فرج الله كربته. من سعى في حاجة اخيه ان كان الله في حاجته كان الله في عون العبد ما كان
العبد في عون اخيه كل دي شهامة. استرجلوا مع بعض. اقفوا مع بعض خليكم امة شهامة. خليكم امة مساندة واغاثة. الوقت يا جماعة اللي بيتوسل ما حدش بيغيثه. اللي بينادي ما حدش بيغيثه. اللي بيته بيقع الناس بتهرب منه. الاخ اللي عنده مشاكل. الكل بيعمل نفسه ما هوش حاسس به
رغم ان الشهامة مش ان انا اديك من فلوسي. انا ممكن يكون معييش مليم بس ممكن اكلم الدنيا كلها عن المشكلة بتاعتك ممكن اكون ما اقدرش اعمل لك حاجة بس ممكن اوقف الدنيا كلها معك. واكلم الدنيا كلها عنك. الشهامة يا اخواني في الله. الشهامة
النبي، عليه الصلاة والسلام، علمنا عبادات الشهامة في دين الشهامة. قولوا معي كده. كل واحد منكم يفكر معي دلوقتي كده. ايه العبادات اللي تحسسك ان الدين ده دين ها ايوة صح عيادة المريض اللي ينام في بيته ما يترماش يا اخوانا. وايه كمان ؟ ايوة صح اتباع الجنازة. ما هو اتباع الجنازة دي هو الميت ده
ربنا يعمل لك حاجة ولا عادة يديك حاجة انما شهامة انك انت تكرمه لاخر لحظة. بيورا فيها تحت التراب. ها ايوة سداد الديون وده من الزكاة في الدين ايه كمان يا جماعة من عبادات الشهامة
كفالة اليتيم. اليتيم اللي كان امبارح بيقول يا بابا اللي كان امبارح له بابا بييجي اول ما يسمع صوته يجري على الباب. يقول له جبت لي معي حاجة جبت لي معك حاجة حلوة ولا لأ؟ اللي كان لما في المدرسة يقولوا له هات ولي امرك
يروح يجيب بابا بتاعه. اللي كان لما عيل يضربه في الشارع يروح لابوه يقول له في واحد ضربني. اللي كان لما يحتاج هدوم في الصيف او الشتاء يقول يا بابا انا بردان او انا حران. اللي كان لما يحتاج يتفسح يقول يا بابا انا زهقان. عايز اخرج واتفسح. الطفل الغلبان دا هو. الطفلة الغلبانة داهي
اللي كان بابا كل حاجة في حياتها. اللي كان بابا بيجيب لها الحاجة الحلوة كل يوم. اللي كان بابا بيديها المصروف كل يوم. اللي كان بابا بيختار لها المدرسة. والمدرس اللي هيديه
دروس والمحفظ اللي هيحفظك قرآن. وفجأة خرج بابا ما رجعش. رجع على القبر وما عادش لها بابا في الدنيا وعادت يتيمة الى ان تلقى الله سبحانه وتعالى. الطفل اليتيم والطفلة اليتيمة الشهامة ان نقف معهم
الوقت يا جماعة انا لفيت في قرى كتير اوي في مصر. لقيت نص القرى واكلة ورس بعض. اسهل حاجة بتتاكل في المجتمع دلوقتي وارث اليتيم شهامة الارملة اللي كان لها راجل ساندها. اللي كان لها راجل مضلل عليها. اللي كان لها راجل ساترها. اللي كان لها راجل صاينها. اللي كان
لها راجل بيدافع عنها وفجأة خرج ولم يعد. وبقت انسانة وحيدة في الحياة. بقت عاملة زي مركب صغيرة تتلاطم بها امواج وده طبعا فيها. وده عايز يسندها ماديا مقابل يعني يعني جريمة يهتز لها عرش الله. شوفوا بقى شهامة النبي
عليه الصلاة والسلام. شوفوا الشهامة المبهرة بتاعة الاسلام. قال رسول الله صلى الله عليه وسلم الساعي على الارملة والمسكين. كالمجاهد في سبيل الله. الله اكبر الله اكبر. الدين قال ان الشهم مجاهد. قال ان الشهامة جاهد. اللي ما يسبش المسكين يتلطم ولا الارملة تتحول
لندل ده الشهم ده هو كالمجاهد في سبيل الله. يقول الصحابي واحسبه قال وكصائم الذي لا يفطر كالقائم الذي لا يفطر. فين الشهامة دي؟ العالم كله كل وشنا يا امة محمد من سوء اخلاقنا. الشهامة دي لما كانت ايام النبي عليه الصلاة
والسلام. نص العالم دخل في الاسلام في خمسة وعشرين سنة. الدنيا كلها كانت مبهورة بشهامة النبي عليه الصلاة والسلام. بشهامة اصحاب النبي رضوان الله عليهم. النبي عليه الصلاة والسلام كان مبهور بالاشعريين. ليه ؟ قال لانهم اذا نفذ ما عندهم من زاد جمعوا ازواجهم. يقوم كل واحد
يقول لمراته لم لنا الاكل اللي عندنا كله لم لنا التمر او الاكل اللي باقي. وكل الاشعريين اللي هم اليمنيين. يقوموا حاطين اكلهم على اكل بعض ويقوموا موزعينه تاني بالتساوي
الله اكبر! ايه الشهامة دي! الشهامة دي راحت فين ؟ احد الانصار بعد هجرة النبي، عليه الصلاة والسلام، وكانوا الصحابة فقراء جدا فرزق راس شاة مشوية. طبعا بالنسبة للصحابة راس شه مشوية دي حاجة مبهرة في الوقت ده. قام باعتها هدية
يا جماعة ده مش قرار رجل. ده قرار راجل ومراته وولاده. يعني وانا لو جا لي اتنين كيلو لحمة مشويين بالليل وهنموت من جوع انا وعيالي. ومراتي ان انا اخد قرار انها تدوم
جاري هو ينفع اقول لمراتي سيبني اوعى يا ابني انت وهو وهو واخد مش ممكن ده قرار اسرة الاسرة كلها الاطفال عندهم شهامة اداه من الانصار هدية. قام مديه لواحد من المهاجرين هدية. قام مديه لواحد من الانصار هدية. قام مديه لواحد من المهاجرين هدية سبع بيوت. كل
لا تدي هدايا لبعض لحد ما رجعت لصاحب رأس الشاة. اللي طلعها في الاول هدية. اللي طلعها في الاول شهامة. ايه الكلام ده يا جماعة؟ عشان كده ربنا قال عليهم في القرآن الحديس المبكي اللي انا قلته لكم لسة فيه كمان الساعي الساعي يعني الدؤوب الديدمان يعني مش
تروح يرمي للارملة عشرين جنيه ويا ست الحاجة الله يعينك. الساعي اللي كأن جوزها عايش. كأن ابنها راجل كبير وبيخدمها الساعي على الارملة والمسكين كانه تفرغ لخدمة هزه الطبقة من المجتمع. كالمجاهد في سبيل الله
قال كالصائم الذي لا يفطر وكالقائم الذي لا يفطر. اسمعوا بقى الحديس المبكي. للنبي عليه الصلاة والسلام. انا وكافل اليتيم في الجنة كهاتين. يعني كنت غصب عني اسخر من بعض الاخوة اللي يروح يقول لك انا
الحمد لله عشر ايتام. ازاي؟ يقول لي بدل كل واحد خمسة وعشرين جنيه في الشهر. الرسول عليه الصلاة والسلام قال كافل. كافل ده يعني كفالة. كافل ده عن ابوه كافل دقن مصاريف المدرسة وكسوة كسوة الشتا والصيف. وبطاطين الشتا ويروح معه المدرسة ويجيب له المدرسين ويوديه. انضف مدارس ده كافل اليتيم يا جماعة
يا جماعة انتم فاكرين ان مع النبي في الجنة بخمسة وعشرين جنيه شهم يعني. الراجل الواحد الرجولة الشاب الرجولة. الانسان اللي عنده هزه الشهامة. عشان كده ربنا سبحانه وتعالى يقول فلا اقتحم العقبة. وما ادراك ما العقبة؟ ايه العقبة يا رب
ايه الحاجة الكبيرة اوي دي يا رب فك رقبة او اطعام في يوم زي مسغبة الكل جعان يتيما زا مقربة او مسكينا ذا متربة الشهامة مع العبيد الشهامة مع الدنيا كلها. ارأيت الذي يكذب بالدين؟ فذلك الذي يكفر بالعقيدة. فذلك الذي آآ يلحد
قل لا اله والحياة مادة. فذلك الذي يشتم النبي عليه الصلاة والسلام فذلك الذي يدع اليتيم. ديني الشهامة. دين الشهامة. خذوه ثم الجحيم صلوه. ثم في سلسلة زرعها سبعون ذراعا فاسلكوه. ليه يا رب؟ العزاب الرهيب ده يا رب عشان جريمتين. الجريمة الاولى انه كان
لا يؤمن بالله العظيم. والجريمة التانية ولا يحض على طعام المسكين. عدم الشهامة جريمة تستوجب النار شهامة الرسول عليه الصلاة والسلام عايزين نتكلم عن شهامة النبي عليه الصلاة والسلام. عايزين نتكلم عن شهامة حبيب الله محمد. تعرفوا ان مكة اتفتحت بسبب الشهامة. فتح مكة المبين ده بسبب الشهامة. النبي عليه
عمل عقد مع قريش في صلح الحديبية ان خلاص ما حدش منهم يعتدي على التاني وهدنة ولا حد يعتدي على ايه احلاف التاني يعني في قبائل دخلت في حماية النبي عليه الصلاة والسلام وقبائل دخلت في حماية قريش. قريش نقضت العهد مع قبيلة من اللي دخلت في حماية النبي
قبيلة هجمت عليها جيرو استخبوا في عند الكعبة قريش استعانت الغزاة على انهم يقتلوهم عند الكعبة انطلق رجل من هذه القبيلة الى النبي عليه الصلاة والسلام. قال له اغثنا يا رسول الله. ده اتقتلنا. قريش قتلتنا اللي معاهداك ان هي تحافز
وتحمينا قتلتنا النبي عليه الصلاة والسلام يروى انه قال لا نصرت ان لم انصر بني كعب لا نصرت ان لم انصر بني كعب. يعني ايه؟ النبي عليه الصلاة والسلام بيقول انا انا نصرة ربنا لي من اسبابها نصرة المظلوم من اسبابها
الشهامة وما لكم لا تقاتلون في سبيل الله والمستضعفين. افتكر الشيخ الغزالي رحمه الله كان يقول شعار حياتي في سبيل الله والمستضعف اتأسرت بالكلمة دي اوي ان ممكن انسان يعيش حياته عشان حقوق المزلومين في الارض عشان المستضعفين في الارض عشان ما فيش واحد يقهر
واحد في الارض عشان ما فيش اقلية تتظلم في الارض. عشان حقوق الانسان في الارض عشان حقوق الاطفال. عشان حقوق المرأة الشهامة دي ديننا احنا يا جماعة لا نصرت ان لم انصر بني كعب. وكان فتح مكة بسبب شهامة النبي عليه الصلاة والسلام مع بني كعب. النبي عليه الصلاة والسلام
اجمل حاجة ان انت لما تقع في مشكلة تلاقي واحد من اخوانك راجل يقف معك. كتير مننا وقع في مشاكل وفوجئ ان هو لوحده. وفوجئ ان كل الحلومة اللي كانت حواليه اتفضت
ساعة ما وقع في مشكلة تفاجأ ان انت بتكلم صاحبك في التليفون فتقول له والله انا كنت في مشكلة كزا اه طب انت مش عايز حاجة وفجأة الخط يقطع وفجأة
انا مش سامع صوتك. يا اخي ما انت سامع صوت طول المكالمة. اشمعنى لما قلت لك مسلا انا محتاج مبلغ او انا واقع في مشكلة الصوت فجأة راح اين الشهامة يا جماعة؟ النبي عليه الصلاة والسلام
يعني قالوا له يا رسول الله ان اهل قباء قد اقتتلوا يعني مجموعتين من سكان آآ جنب مسجد قباء دخلوا في مشكلة مع بعض حتى تراهم بالحجارة لحد ما رجموا بعض بالطوب. فقال النبي صلى الله عليه وسلم قوموا بنا فلنذهب لنصلح بينهم. شهامة يا جماعة
الشاب الانسان الايجابي هو اللي ما يشوفش مشكلة في حياة حد من اخوانه ويسكت. اللي ما يشوفش مشكلة في حياة حد من حواليه ويسكت. شهامة النبي عليه الصلاة والسلام عشان
شهامة النبي قبل البعثة السيدة خديجة لما دخل عليها النبي عليه الصلاة والسلام بيرتجف قالت له كلا. والله لا يخزيك الله ابدا. ليه؟ انك لتصل الرحم كن الضيف وتعين على نوائب الحق ما فيش حد تعرفه بيقع في ازمة الا ويلاقيك سند جنبه وتكسب
معدوم وتحمل الكل انت راجل انت شهم. انت ما فيش واحد محتاج الا وبتقف معه بكل شهامة. عشان كده ربنا لن يخزيك ابدا لانك ما بتخزيش الناس. لانك انت ما بتسبش الناس في ربنا عمره ما هيسيبك ابدا. الشهامة كانت من اسباب اصطفاء الله للنبي عليه الصلاة والسلام
الشهامة كانت من اسباب اصطفاء الله لرسول الله محمد عليه الصلاة والسلام عشان كده شهامة النبي عليه الصلاة والسلام مع واحد من اصحابه اسمه جابر ابن عبدالله. سيدنا جابر يا جماعة
لما تتدبروا في قصته تحسوا انه اخر شخصية اي حد من الناس يتمنى ان هو يصاحبها. ليه؟ سيدنا جابر شخصية جميلة وكل حاجة بس حياته كلها مشاكل حياته كلها ابتلاءات. ابوه خلف تسع بنات ومات شهيد في احد وساب التسع بنات في رقبته
ساب التسع بنات وولا واحدة فيهم لسة اتجوزت. وسابه وهو لسة شاب ما اتجوزش وعايز يبني حياته. اما بقابل شاب شهم له اخت بنت وبيشتغل وقبل ما يجوز نفسه بيجهزها الاول بنبهر بشهامته. سيدنا جابر وراه
صعبانات مطلوب انه يجهزهم وابوه مات وسايب ديون في رقبته الديانة احاطوا به. ما هو الديانة هيصبروا ليه؟ الديانة احاطوا به. سيدنا جابر ما كانش حلو انتم غير البيت اللي هو فيه وحتة جمل مريض هل كان بالعافية عما بيمشيه في مشوار
فسيدنا جابر الحياة كلها مشاكل. شوفوا النبي الشهم عمل ايه بقى سيدنا النبي. شوفوا نبي الشهامة. مرة في سفر كده في الجهاد لقى الجمل بتاع سيدنا جابر مطلق روحه قال له يا جابر
بعنيه يا جابر انا عايز اشتري جمل. ما تبعني الجمل بتاعك ده. قال له يا رسول الله يعني سيدنا جابر طبعا يعني ما حلتوش غيره. حمارتك العارجة يعني. ماشي بكام يا رسول الله؟ قال له اربعة دنانير. الدينار اربعة وربع جرام دهب يعني حوالي اربع تلاف جنيه. ياه ده يعني كتير اوي على جبل يعني هل كان زي ده ؟ اربع دنانير
قال له يا جابر ازا اتيت الى المدينة ازا اتيت المدينة فاتني به. يعني بعينيه باربعة دنانير ولك ظهره الى المدينة. اركبه بس لحد المدينة. سيدنا بنروح قام عمه ماسكه قال له يا جابر انت حيلتك غيره
انت والاربع دنانير دول هتجيب بهم ايه اصلا ولا تشتم بهم ايه ؟ فسيدنا جابر رايح للنبي عليه الصلاة والسلام مهموم مش عارف يعمل ايه. بيخبط على باب النبي عليه الصلاة والسلام عشان
الجمل النبي ادا له الاربع دنانير قال له والجمل لك هدية. يعني النبي ساعده بس بطريقة لطيفة يعني النبي ساعده كنت اسمع من والدته الله يرحمها مسل جميل اوي. تقول الصدقة المخفية في البيع والشرا
يعني ايه وانت بتشتري من ست غلبانة كده ؟ يا عم يعني سيب لها شوية فلوس صدقة مخفية ويبقى اسمها بيع وشراء. النبي عليه الصلاة والسلام قال له لك الدنانير
ولك الجمل يا جابر الله اكبر. شوفوا النبي عليه الصلاة والسلام. سيدنا جابر مرة راح للنبي الحقني يا رسول الله. في ايه يا جماعة هو حياته كلها مشاكل. حياته كلها ابقى باقول لكم شخصية يا جماعة اي
ما هو الشهم لا يتمنى انه يصاحبه قاعد كده. الوقت تنزلي القاهرة تلاقي مدارس اسمها مدارس جابر ابن عبدالله الانصاري. بقى من كبار علماء الامة. النبي الشهم الشهامة خلت جابر من كبار علماء الامة. راح للرسول الحقني يا رسول الله ايه جاهبر ماذا؟ قال له ادين مقطعيني خلاص النهاردة
ان احنا نجيب التمر من على النخل. وانا يا رسول الله ما حلتيش غير شوية تمر اللي جبتوهم من الارض بتاعتي. والديانة مستنيين كل واحد عايز فلوسه. النبي عليه الصلاة والسلام قال له خلاص
استنوا. النبي راح جمع كل التمر بتاع جابر واخذ يطوف حوله ويدعو الله بالبركة. ثم نادى على الديانة والنبي بنفسه اللي بدأ يسدد لكل واحد من الدين الذي على جابر حتى فاض التمر واودي كل ما على جابر من ديون. يا اخوانا
تخيل كده التليفون فجأة جا لك ايوة ايوة يا فلان ايوة انا واقع في ازمة انا انا انا في مشكلة الحقني والله العزيم تسعة وتسعين في المية مننا قلبه هيقف. وهيتمنى لو ما كان رد على التليفون. جابر راح للنبي الحقني يا رسول الله ادانا واقفين لي. يا جابر ده انا ورايا دولة. يا جابر ده انا ورايا امة يا
كبر ده انا ورايا فتح العالم. النبي ما قالش كده. الشهامة يا جماعة. يا رب ارزقنا الشهامة يا رب صحابي تاني كان حياته كلها مشاكل. سلمان الفارسي اللي لما بنسمع اسمه نحس ان قلوبنا هتبكي. سلمان الفارسي كان عبد. النبي عليه الصلاة والسلام جه المدينة سلمان اسلم. بس عبد مش عارف يحضر مع النبي. مش عارف يصاحب
ملزم بالعبودية عند اليهود اليهودي اللي ما لكم قال له اعتقك على تلتمية نخلة النبي عليه الصلاة والسلام خلى الصحابة يلموا تمن التلتميت نخلة. وبعد كده النبي قال له اعلمني لما تيجي تغرس التلتميت فسيلة بتاعة النخل دي. النبي
راحت تلتميت فسيلة هو اللي غرسها بايديه. فما ماتت ولا فسيلة واحدة. التلتمية وحرر سيدنا سلمان لحد النهاردة مطروح المدينة هيلاقي نفس الحديقة اللي النبي عليه الصلاة والسلام زرع التلتميت نخلة فيها بايديه عليه الصلاة والسلام. عاملين
حواليها سور في المدينة المنورة دي ارض سلمان الفارسي اللي بتشهد على شهامة محمد بن عبدالله. عليه الصلاة والسلام. اللي بتشهد على شهامة الرسول عليه الصلاة والسلام نبي الشهامة. النبي الشام. الوقت طبعا النخل مات يا جماعة. لان عمر النخلة من مية لمية وعشرين سنة. فطبعا الكلام ده من الف وربعمية سنة
طفل مات ولكن بقيت الشهامة. بقيت الارض شاهدا على ما فعله الرسول عليه الصلاة والسلام. مع سيدنا سلمان الفارسي مش عارف اقول ايه. مش عارف اقول ايه واسيب ايه. انا يا جماعة معنى الشهامة ده في الزمن اللي للاسف الشديد خرجت الشهامة فيه ولم تعد. في
الزمن اللي العالم كل وشنا لان احنا بعدنا عن اخلاق الدين واخلاق محمد عليه الصلاة والسلام. محتاج ان انا اقف وقفة تانية كمان. مع الشهامة في الحلقة الجاية بازن الله سبحانه وتعالى ولكن هتبقى يعني يعني هنرجع نراجع فيها على الشهامة اللي احنا اتكلمنا عنها المرة دي لان يا جماعة انا نفسي المعاني دي ترسخ في القلوب يا اخواني
والله يا اخواني يعني يعني المعاني محتاجة انها تعرض على القلوب كثيرا كثيرا كثيرا لحد ما ترسخ. لحد ما نتعلم هذه الشهامة من نبي الشهامة محمد بن عبدالله عليه الصلاة والسلام. ان شاء الله يعني ابقوا معنا للحلقة القادمة بازن الله سبحانه وتعالى. ونحن نتكلم عن الحلقة الثانية من صفة
الشهامة للنبي صلى الله عليه وسلم في سلسلة لو عرفوه لاحبوه. اللي بتثبت ان الرسوم المسيئة للنبي هي احنا. احنا ما اكتر رسوم متحركة مسيئة للنبي عليه الصلاة والسلام والغرب لما رسم النبي الرسوم مسيئة رسم اعتقد ان احنا على منهج النبي فاعتقد ان النبي زينا
احنا اللي اسأنا للنبي عليه الصلاة والسلام لما بعدنا عن هذه الاخلاق. اللهم حسن خلقنا كما حسنت خلقنا. اللهم حسن خلقنا كما حسنت خلقنا قنا. اللهم حسن خلقنا كما حسنت خلقنا. يا رب العالمين. اللهم اهدنا لاحسن لاحسن الاخلاق والاعمال لا
يهدي لاحسنها الا انت. واصرف عنا سيئها لا يصرف عنا سيئها الا انت يا ارحم الراحمين. يا رب العالمين. اللهم باخلاق الحبيب محمد. اللهم زينا في اخلاق الحبيب محمد. اللهم زينا باخلاق الحبيب محمد. انك ولي ذلك والقادر
اللهم اعد الامة الى اخلاق الرسول محمد صلى الله عليه وسلم. سبحانك اللهم وبحمدك اشهد ان لا اله الا انت استغفرك واتوب